หนูอยากถามว่าหนูมีตุ่มคะไม่ทราบเหมือนกันว่ามันมาจากไหนเพราะหนูก็ทรมานมากเลยคะไม่มีขี่ขัดหรือไรเลยนะคะแต่ปวดมากตรงที่มีตุ่มขึ้นตรงข้างแคมใหญ่คะมีวิธีมั้ยคะ☹️
สวัสดีค่ะ ตุ่มที่ขึ้นอยู่บริเวณแคมใหญ่ น่าจะเป็นถุงน้ำบาร์โธลิน (Bartholin's cyst) ซึ่งเกิดจากการอุดตันของท่อของต่อมบาร์โธลิน ทำให้เมือกที่สร้างจากต่อมสะสมอยู่ในต่อมมากขึ้นเรื่อยๆ จนกลายเป็นก้อนถุงน้ำได้ โดยจะทำให้คลำได้เป็นก้อน ตรงบริเวณแคมติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน ส่วนในขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นมา แต่หากถุงน้ำเกิดการอักเสบติดเชื้อขึ้น จะทำให้มีอาการเจ็บและปวด และอาจกลายเป็นฝีหนองตามมาได้ สำหรับการรักษา หากถุงน้ำมีขนาดเล็กและไม่มีการอักเสบ การนั่งแช่ในน้ำอุ่นวันละ 2-3 ครั้ง ครั้งละ 20-30 นาที อาจช่วยให้ก้อนยุบลงได้ เนื่องจากความร้อนจะไปขยายเปิดปากท่อของต่อมออกได้ แต่หากก้อนมีขนาดใหญ่ มักไม่สามารถยุบหายไปได้เองนอกจากนี้แล้ว ตุ่มที่แคม อาจเป็น- เป็นเนื้องอกของต่อมบาร์โธลิน เรียกว่า Bartholin's gland tumor แต่พบได้น้อยมาก- เป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's gland- เป็นเริม โดยจะเห็นเป็นกลุ่มของตุ่มน้ำ ต่อมาจะแตกออกเป็นแผล มีน้ำหเลืองซึม มักทำให้มีอาการเจ็บแสบและปวดมาก รวมถึงอาจทำให้มีตกขาวมากร่วมด้วยหากมีอาการปวดที่ตุ่มมาก แนะนำให้ไปพบสูติ-นรีแพทย์เพื่อตรวจและรักษาตามสาเหตุค่ะ